વહીવટમાં પારદર્શીતા વધે તેમજ પ્રજાની વ્યક્તિલક્ષી રજૂઆતોના ઉકેલની ઝડપ વધે એટલા માટે સરકારે સેવા સેતુનો ચોથો તબક્કાનું આયોજન કર્યું છે. આ કાર્યક્રમ હેઠળ આજે ખાંભાના લાસા ગામે નાનુડી, ઉમરીયા, તાતણીયા, ધાવડીયા, ભણીયા, ગીદરી, પીપળીયા, દાઢીયાળી ગામની આધારકાર્ડ , રેશનકાર્ડ, જાતિ પ્રમાણપત્ર, આવકનું પ્રમાણપત્ર, કુંવરબાઈનું મામેરું સહાય યોજના, ઇન્દિરા ગાંધી રાષ્ટ્રીય વૃધ્ધ સહાય, વિધવા સહાય, દિવ્યાંગ પ્રમાણપત્રો, માં વાત્સલ્ય કાર્ડ, માં અમૃતમ કાર્ડ, વીજ જોડાણ, જનધન યોજના ખાતા, પ્રધાનમંત્રી આવાસ યોજના, જન્મ મરણ પ્રમાણપત્ર સહિતના 55 વિભાગની અરજીનો સ્થળ પર જ નિકાલ કર્યો હતો.